उन्होंने बताया कि सरकार एलएसी के पास किसी भी प्रकार के उल्लंघन के मामले को चीनी पक्ष के साथ विभिन्न स्थापित तंत्रों और राजनयिक चैनलों के माध्यम से नियमित उठाती रहती है. विदेश राज्य मंत्री ने यह बात सपा के नीरज शेखर के सवाल के लिखित जवाब में कही. शेखर ने पूछा था कि क्या चीन ने डोकलाम मुद्दे के बाद अक्टूबर और नवंबर 2017 के दौरान 31 बार घुसपैठ की है. सिंह ने बताया ‘सरकार का हमेशा से मत रहा है कि भारत चीन सीमा क्षेत्रों में शांति और अमन द्विपक्षीय संबंधों के विकास का एक महत्वपूर्ण तत्व है.’